Den gode leder forstår at bremse konflikten - Planet Business\nDen gode leder forstår at bremse konflikten\nHome » Attraktiv arbejdsplads » Den gode leder forstår at bremse konflikten\nAdjungeret professor ved CBS og professor emeritus ved Aarhus Universitet.\nEnhver arbejdsplads oplever konflikter, men når konflikter imødekommes i tide, kan de hurtigere løses. Det forstår den gode leder at se og handle på, siger Steen Hildebrandt, adjungeret professor ved CBS.\nKonflikter er en del af livet. De opstår i enhver gruppe af mennesker, der på forskellig vis skal arbejde sammen. Derfor opstår de også i virksomheder. Det er lederens opgave at se dem i tide og bremse dem, siger Steen Hildebrandt, adjungeret professor ved CBS og professor emeritus ved Aarhus Universitet.\n”Konflikter låser situationer og tager tid og energi fra virksomheden. De breder sig let til andre dele af organisationen og kommer derved til at involvere andre mennesker. Konflikter fjerner på den måde fokus fra de daglige opgaver og forpligtelser og fører derfor til mindre effektivitet og produktivitet i virksomheden. Det kan have indflydelse på virksomhedens drift og økonomi. Derfor er det en væsentlig del af en leders ansvar at håndtere konflikter – før de eskalerer,” siger Steen Hildebrandt. Han forsker og underviser i god virksomhedsledelse.\nKonflikthåndtering kræver tilstedeværelse\nForudsætningen for, at en leder kan håndtere konflikter, er, at lederen er opmærksom nok på sine medarbejder, at han opdager konflikterne, før de udvikler sig helt.\n”Hvis man opdager en konflikt, før det er en blevet til en konflikt, er det lettere at gribe ind og forhindre konflikten i at eskalere. Det kræver, at man ved, hvad der foregår i sin organisation – at man er nærværende og har sin opmærksomhed rettet mod sine medarbejdere,” siger Steen Hildebrandt.\nGod konflikthåndtering er en mesterlære\nKonflikthåndtering er heldigvis noget, man kan lære. Det sker bl.a. ved, at man er sammen med andre gode ledere og lader sig inspirere af andres måder at håndtere en situation på, fortæller Steen Hildebrandt.\n”Der er helt klart et mesterlære- eller sidemandsoplæringsaspekt i ledelse. Men konflikthåndtering er i høj grad også noget, som man selv skal afprøve og lære ved at prøve det. Det tager tid. Første gang er man ikke ligeså god som 10. gang,” siger Steen Hildebrandt og understreger, at man som leder hele tiden kan lære nyt og udvikle sig for at være oven på udfordringer, der opstår i ledelsen.


Varm op til VM med at streame disse perler - Euroman\n28. maj. 2018 Kultur\nI midten af juni kan du godt glemme alt om sol, grill og andre fritidsfornøjelser. Der er VM i fodbold, og her skal vi alle sammen holde øje med, om Messi kan føre Argentina til det verdensmesterskab, som nogen mener, at magikeren mangler, for at være verdenshistoriens bedste fodboldspiller.\nMen den lille argentinske troldmand kan snildt ende med at blive besejret af sine Barcelona-kollegaer fra Spanien eller pillet på straffespark af klubkammerat ter Stegen fra Tyskland. Eller måske må Messi ligefrem bytte trøje med Coutinho, Paulinho eller sin gode ven Neymar, efter Brasilien har gjort det onde ved verdens bedste fodboldspillers drøm om verdensmesterskabet.\nIngen aner, hvordan VM kommer til at gå, men fra 14. juni fløjtes der op i Rusland – og Danmark er med. Så går du allerede nu rundt om fjernsynet med klaphatten på hovedet og venter som en sulten løve på savannen, er der her fem sager, som du kan forlyste dig med, for at ventetiden ikke bliver alt for lang.\nDer er dømt fodboldanekdotetid i denne serie, som varmer op til VM i Rusland. Man får et godt indblik i den slutrunde, der er i vente, og så følger serien en række af turneringens store stjerner. Både spanske Isco, polske Lewandowski og kroatiske Modric fortæller om deres vej mod verdensmesterskabet. Konsumerer man alle 10 afsnit, er man klædt godt på til at kunne fortælle små røverhistorier under sommerens mange kampe.\nEn af verdenshistoriens største fodboldspillere er brasilianske Pelé. Det exceptionelle ved ham er, at meget få kan huske, hvordan han rent faktisk spillede, eftersom storhedstiden lå ved VM-slutrunder for mere end 45 år siden – Pelé vandt tre af slagsen dengang (i 1958, 1962 og 1970).\nMed filmen om ham får man et indblik i sportsstjernens vej til verdenstoppen, og så får man – for en gangs skyld – nogle ganske habile fodboldoptagelser, hvor man føler, at der rent faktisk spilles fodbold på skærmen. Filmen er imidlertid ikke specielt vellykket i hverken struktur eller skuespil, men sådan er det jo også ofte med fodboldkampe i virkeligheden.\nDette er en klassiker. Også selvom filmen faktisk kun er ni år gammel. ’The Damned United’ er fortællingen om store ambitioner uden for banen. Det er instruktør Tom Hooper – der året efter instruerede Oscar-vinderen ’Kongens store tale’ (2010) – som her fortæller historien om Brian Cloughs korte tid i Leeds-cheftrænersædet i 1974.\nDer er dømt selvovervurdering for alle komediepengene, mens hierarkierne i omklædningsrummet virkelig spiller optimalt. Dette er simpelthen sublim fodboldunderholdning med tyk britisk humor.\nDet danske landshold møder Frankrig d. 26. juni i Moskva. Og hvis man vil læse lidt op på de tidligere franske verdensmestre, behøver man faktisk ikke finde en bog frem. For med ’Les Bleus’ serveres en fascinerende historie om det franske landshold som både fodboldhold og politisk kampplads.\nEn række koryfæer udtaler sig, og man fornemmer hurtigt, at fodbold ikke bare handler om systemer og målscoring. I Frankrig er der både sociologiske og psykologiske kampe på spil.\nDette er en slags verdensoverflyvning med fodbold for øje. Man får både fodboldhistorie, linjer imellem store og små klubber og ikke mindst interessante interviews med spillere og trænere.\nI serien her er der unik adgang til aktørerne, men også forrygende fodboldfortællinger om eksempelvis linket imellem Brasiliens bedste klub og et amatørhold fra England. Er man bare det mindste interesseret i fodboldhistorie, så er ’FIFA Football Show’ uden tvivl noget, man skal tjekke ud.\nLÆS OGSÅ: Her er nyhederne på Netflix i juni\nLÆS OGSÅ: 14 film på Viaplay, der er værd at se\nLÆS OGSÅ: Ny HBO-serie: Frygt og lede i den engelske overklasse


Svanevig Hospice som arbejdsplads | Jobindex\nEr du – eller har du været – ansat hos Svanevig Hospice?\nSvanevig Hospice som arbejdsplads\nEr du eller har du været ansat hos Svanevig Hospice?\nSom nuværende eller tidligere ansat kan du også fortælle, hvad du synes om at arbejde hos Svanevig Hospice.\nRegnskab for Svanevig Hospice\nAnnoncestatistik for Svanevig Hospice\nHer kan du danne dig et overblik over jobannoncer fra Svanevig Hospice. Du kan se hvilke kanaler og regioner annoncerne var placeret i og hvordan antallet af indrykkede jobannoncer har ændret sig fra kvartal til kvartal.\nEr du fra Svanevig Hospice? Så kan du oprette en profil der beskriver virksomheden for de jobsøgende.


Konklusion på interessante idéer og udviklinger indenfor systemmodellering\nUdbredelsen af objektorienterede koncepter til alt fra systemanalyse til distribuerede maskinarkitekturer viser at det i vid udstrækning er muligt at anvende fælles systemmodellerings koncepter igennem hele systemudviklingsforløbet for bedre integrerede og mere effektive systemudviklingsforløb. Standardiseringen af objektorienterede koncepter og tilhørende systemmodeller for systemudviklingsværktøjer og maskinarkitekturer viser desuden udbyttet ved i et vist omfang frit at kunne kombinere/integrere iøvrigt uafhængige produkter.\nDer er dog stadig lang vej til én forenet objektorienteret systemmodellering idet det i en vis udstrækning fortsat er nødvendigt med forskellige systemmodeller for henholdsvis analyse, design og implementering samt forskellige systemmodelleringssprog for henholdsvis analyse/design og implementering på trods af de fælles systemmodellerings koncepter.\nIntegrationen af formelle metoder med traditionel systemudvikling viser at præcision og brugervenlighed/tilgængelighed ikke nødvendigvis er modsætninger, men at selv meget forskellige systemmodelleringsmetoder kan integreres igennem formulering af en fælles, grundlæggende semantik. Derved er der adgang til et bredere udvalg af systemudviklingsmetoder i forbindelse med de enkelte systemudviklingsaktiviteter samt mulighed for bedre integreret systemmodellering på tværs af de forskellige systemudviklingsaktiviteter.\nHøjniveau formalisering i form af problem, analyse og design mønstre viser at systemmodelleringssprog ikke nødvendigvis blot er begrænset til nogle få, simple systemmodelleringselementer som for eksempel data, processer og objekter. Med relativt simple systemmodelleringssprog som for eksempel UML er det uden videre muligt at formulere problem, analyse og design mønstre, der fungerer som en form for systemmodelleringssprog på et højere abstraktionsniveau.\nDen stigende grad af flow orientering i systemer og systemudvikling er indtil videre forholdsvis uformel og spredt, men den viser dog at flow orientering med opdeling af systemer i separate, kommunikerende systemelementer er hensigtsmæssig og eventuelt nødvendig til håndtering af komplekse systemer.\nObjektorienteret systemudvikling er også i en vis grad flow orienteret i forhold til for eksempel struktureret systemudvikling med primært enkeltstående, monolitiske programmer. Objektorienterede systemer er dog kun delvist flow orienterede idet objekters eventuelt mange forskellige processer/metoder fortsat er samlet omkring det pågældende objekt, og de enkelte processer/metoder er i vid udstrækning implementeret som sekventielle programmer. Rendyrket flow orientering kan eventuelt være hensigtsmæssig eller nødvendig til udbygning af eller erstatning for objektorientering.


Fra nord til syd i autocamper - 3 uger / 2 pers. - Standard – Autocampers.dk\nForside / New Zealand / Sydøen / Christchurch / Fra nord til syd i autocamper – 3 uger / 2 pers. – Standard\nVarenummer (SKU): 562_AKL_CHC_2022-10-01_21_thl_2BTSBV Kategorier: 2 personer, 3 uger, Auckland, Britz, Christchurch, Christchurch Airport, New Zealand, Nordøen, Sydøen, Venturer\nAutocamperen er klar til afhentning lørdag den 1. oktober 2022. Herefter har du 3 uger i autocamperen, som har plads til 2 personer. Forude venter store oplevelser med flotte køreture, herlige landskaber og herligt campingliv i skønne Nordøen.\nAutocamperen afleveres igen i Christchurch Airport lørdag den 22. oktober 2022.\nLeje af Venturer autocamper fra Britz i 3 uger med afhentning i Auckland


SAS vender tilbage til Bornholm - CHECK-IN.dk\nAf: Andreas Krog i Bagsiden 18. maj 2016\nSenest opdateret: 17. maj 2016 kl. 16:29 Print\nSAS flyver passagerer gratis til demokratifestivalen Folkemødet på Bornholm, hvis bare de vil følges med politikere og flyve lidt længere tid end normalt.\nEfter næsten 34 års fravær vender SAS tilbage til ruten mellem Københavns Lufthavn og Bornholms Lufthavn. Der bliver dog kun tale om en engangsforteelse i forbindelse med Folkemødet på Bornholm fra den 16. til den 19. juni.\nFredag den 17. juni klokken 9.00 vil SK7031 således sætte kursen fra CPH mod Bornholm. Og klokken 22.20 samme dag går turen tilbage igen.\nFlyvningen er en særlig Folkemøde-event, hvor SAS inviterer 130 passagerer til at komme gratis til folkemøde og retur. Med på turen vil også være en række politikere, som passagererne så kan få en diskussion med undervejs.\n”For SAS er det her en sjov måde at deltage i den politiske dialog med både folket og politikerne. I helt bogstaveligste forstand er vi med til at bringe folket og politikerne sammen. Vi har selvfølgelig også noget på hjerte. Vi ønsker at fortælle, at vi er en vigtig dansk virksomhed med skandinaviske værdier, der investerer i Danmark og hver eneste dag bringer os alle sammen tættere på hinanden og videre ud i verden,” siger Lars Sandahl Sørensen, koncerndriftsdirektør i SAS.\nTuren bliver lidt længere\nInteresserede danskere byder på en fribillet til SAS’ folkemøde-fly via selskabets Facebook-side eller på scandinaviantraveler.com/dk/folkefly. Det kræver blot at man kommer med en begrundelse for hvorfor man skal have plads på flyet. SAS udlover 10 pladser om dagen over de næste to uger. Hver dag er pladserne målrettet en bestemt målgruppe. Da kampagnen blev søsat tirsdag, var det kun 20-30 årige mænd med en akademisk uddannelse, der kunne komme i betragtning.\nDe rejsende med folkemøde-flyet skal dog indstille sig på, at turen bliver lidt længere, end hvis de fløj med Danish Air Transports normale rutefly mellem København og Bornholm. For mens de normalt klarer turen på 30-35 minutter, så har SAS afsat 50 minutter til udturen og 40 minutter til hjemturen. Men så er der også længere tid til debat. På udturen bruges den ekstra tid på at tage en runde over solskinsøen. Desuden er turen gratis. Priserne på flybilletter til DAT’s afgange i folkemøde-dagene ligger på 1.100 kroner og opefter per vej.\nSAS fløj fra København til Rønne Lufthavn – som den hed dengang – frem til 1982, hvor det nu hedengangne Maersk Air overtog betjeningen.\nBornholms Lufthavn Folkemøde SAS\t2016-05-18\nTagget med: Bornholms Lufthavn Folkemøde SAS


Nye regler kan være på vej | Odense | fyens.dk\nDette er lokalet på Rødegårdsvej, Ønskebørn ønsker at flytte til. Men det må butikken ikke. I hvert fald ikke, hvis den spørger pænt på forhånd. Foto: Svalebøg.\nOdense Kommune pusler med en revision af kommuneplanen, og nye vilkår for butikker bag Rosengårdscentret og Bilka kan komme til at indgå.\nHidtil har det været den såkaldte planlov, som har fået skyld for at være skyld i de til tider noget uforståelige regler, der gør sig gældende i bl.a. området bag Rosengårdcentret og Bilka i Odense.\nHer kan man opleve, at to butikker, der ligger ved siden af hinanden, i nogle tilfælde ikke må sælge de samme ting. Og det er også de inddelinger i zoner med forskellige rettigheder, som er årsagen til, at Ønskebørn i dag ikke kan få lov at flytte til det lokale til Rødegårdsvej, butikken har haft kig på.\nMen der kan være ændringer på vej, oplyser By- og Kulturforvaltningen.\nFor med den seneste ændring af planloven fra sidste år, er båndene for, hvad kommunen må og ikke må, blevet løsnet i nogen grad. Det kan få betydning i forbindelse med en kommende revision af kommuneplanen om cirka et år, oplyser Byplan, der dog ikke kan sige noget mere specifikt på nuværende tidspunkt, da det er ved at blive undersøgt, hvad der er muligt.\nHos Byggesag, der står for at administrere de nuværende regler, har man i øvrigt begrænsede muligheder for at håndhæve bestemmelserne i kommuneplanen omkring, hvilke butikker, der må hvad. Det fremgår af et svar dateret 4. oktober fra Byggesag til advokat Eva Kaya, der repræsenterer børneudstyrsforretningen Ønskebørn, avisen har fået aktindsigt i.\nPlanloven stammer fra 1992, og den sætter den overordnede ramme for den fysiske planlægning for arealanvendelse i Danmark og er en væsentlig del af rammen for vækst- og udviklingsmuligheder i hele landet.Planloven bygger på en opdeling af landet i zoner: Landzone, kystnærhedszone, byzone og sommerhusområder, og indeholder forskellige regler for disse zoner om blandt andet udlæg af sommerhusområder, planlægning til detailhandel (fx butiksstørrelse og placering) samt byggeri og udvidelser i landdistrikter og de mere kystnære områder.\nSenest er planloven ændret i juni 2017. Den moderniserede planlov giver virksomheder, borgere og kommuner bedre muligheder for at skabe vækst og udvikling i hele Danmark, samtidig med, at den værner om et godt miljø og en righoldig natur.\nAdvokaten skrev i september til Odense Kommune på vegne af Ønskebørn for at gøre opmærksom på, at konkurrenten Kære Børn efter Ønskebørns opfattelse ikke lever op til, at butikken ligger placeret i området for "særligt pladskrævende varer".\nMen dels er det ikke Odense Kommunes opfattelse, at Kære Børn ikke overholder bestemmelserne om pladskrævende varer, fremgår det af svaret.\nOg dertil kommer, at det er kommunens opfattelse, at kommunen faktisk ikke kan håndhæve kommuneplanens krav om, at Kære Børns bygning alene må anvendes til salg af pladskrævende varer. Selv ikke, hvis der foregik noget, der ikke måtte foregå.\nDette skyldes, "at kommuneplanens bestemmelser ikke i sig er retligt bindende for ejere og brugere af ejendommen", fremgår det.\nAvisen har kontaktet kontorchef i Byggesag, Brian Brandt Bundsgaard, for at få en forklaring. Han bekræfter, at kommunen reelt ikke kan håndhæve bestemmelserne, hvis der ikke skal ansøges om byggetilladelse ved indflytning, og der ikke er lavet en lokalplan for området, hvilket der f.eks. ikke er i det konkrete tilfælde med Kære Børn.\n- Når der ikke er en lokalplan, så kan man godt etablere sig et sted, der er udlagt til noget andet i kommuneplanen, siger han.\nOg sælge noget andet end det, man må, uden I som kommune kan gribe ind?\n- Ja. Det, der er vigtigt at forstå, er, at en kommuneplan alene binder kommunen, ikke borgere og virksomheder. Hvis kommunen vil binde borgerne til det, der står i kommuneplanen, så skal kommunen lave en lokalplan.\nIfølge Brian Brandt Bundsgaard Betyder det, at en butik i princippet godt kan etablere sig i et område, selv om den type butik ifølge kommuneplanen slet ikke må ligge der.\n- Hvis der ikke er en lokalplan, og det ikke kræver en byggetilladelse, så ja. Sådan er juraen, svarer han.\nSå er rådet til en butik, der har svært ved at finde et sted, hvor den må være, at den blot skal sørge for, der ikke er en lokalplan, og at der ikke kræves byggetillladelse. Så kan den bare flytte ind, uden kommunen kan gøre noget ved det bagefter?\n- Det råd vil jeg selvfølgelig ikke give.\nMen det er sådan, det er?\n- Det er sådan, juraen er.\nBetina Winther fra Ønskebørn har da også allerede været ude i overvejelser omkring, om hun skal lade være med at spørge om lov og satse på, det går.\n- Det er klart, at det kan jeg i sidste ende blive nødt til. Men det bryder jeg mig dybest set ikke om. Jeg vil gerne have, det foregår efter reglerne, og at der er styr på det, siger hun.


SEO for begyndere [del 1]: SEO-guiden, der ikke ligner alle de andre | FreelanceTekstforfatter.dk\nHjem » SEO for begyndere [del 1]: SEO-guiden, der ikke ligner alle de andre\n1 SEO-guide: Del 1\n2 SEO-guide: Del 2\n3 Sådan virker en søgemaskine\n3.1 SEO, søgemaskiner og sprogforståelse\n3.1.1 Intention er det nye sort\n3.2 SEO, søgeresultater og troværdighed\n3.2.1 EAT gælder for alle websider\n3.3 SEO, geografi og lokal søgning\n3.4 SEO, backlinks og jagten på anbefalinger\n3.4.2 Follow vs. nofollow\n3.4.3 Linkspam er fy-fy\n3.4.4 Risikoen ved betalte links\n3.4.5 Point for at forbinde nettets ressourcer\n3.5 SEO, sikkerhed og superfart – og UX\n3.5.4 Duplicate content\n3.5.5 Simple, søgevenlige URL’er\n3.5.6 Mobile first\nDet er mærkeligt med SEO.\nSøgemaskineoptimering er et af de ord, der stikker. Hvordan får du fat, og hvor skal du starte? Kan du overhovedet starte?\nIdeen om SEO overvælder folk. Hvordan kan det være, tror du?\nMåske fordi branchen smider omkring sig med uigennemskuelig faglingo og halvhjertede, heliumfyldte artikler, du ikke fatter? Vejledninger, som tager modet fra dig og hægter dig af allerede i første afsnit?\nDet skal ikke ske, mens du er her hos mig.\nTværtimod vil jeg forsøge at overbevise dig om, at du sagtens kan udføre det meste af dit SEO-arbejde selv. Og du kan begynde, så snart du er færdig med den her indføring i søgemaskineoptimering. For størstedelen af SEO er ikke sværere end mange af de andre opgaver, du sikkert løser bag skærmen.\nFør jeg lister min arm ind under din, så jeg kan føre dig igennem min SEO-guide for begyndere, vil jeg kort fortælle dig, hvad vi skal igennem.\nSEO-guide: Del 1\nMine søde og passionerede kunder ved et ton om deres felt. De udlever deres fag hver dag. Men der er nogle af dem, som stort set intet ved om SEO. De synes, det er svært at overskue, hvordan de forskellige SEO-opgaver hænger sammen, når jeg går i gang med at uddybe en af de mange grene på SEO-træet.\nNok fordi de aldrig har spekuleret over, hvordan en søgemaskine fungerer.\nHvis du aldrig før har arbejdet med SEO og samtidig intet ved om baggrunden for at søgeoptimere, kan det nemlig godt være vanskeligt at forstå de mange regler og retningslinjer for udførelsen. Du er derfor i din gode ret til at spørge:\nHvordan og hvorfor rangerer Google resultaterne, som den gør?\nI del 1 af denne SEO-guide for begyndere skal vi sammen se lidt på netop det. Vi skal også omkring det, der kaldes teknisk SEO. Her præsenterer jeg dig for nogle begreber, du bare skal kende. Dette afsnit gør dig ikke til webudvikler, men trækker fagtermerne helt ned i græsset, så de virker meget mindre skræmmende. Desuden er der en tryghed i at have hørt begreberne før, når dit webbureau måske nævner dem for dig.\nAlt dette udgør del 1 i denne artikel.\nSEO-guide: Del 2\nI del 2 skal det handle om dig og det, du kan gøre for at give din webside en sus-i-maven-placering i søgemaskinerne.\nHer bliver du klogere på søgeordsanalyse, indholdsproduktion og linkbuilding. Du får også en miniguide til et af markedets absolut billigste og mest enkle SEO-værktøjer til mindre virksomheder og vækstivrige websideejere.\nSEO uden et værktøj er som præcisionsarbejde med bind for øjnene. Derfor har alle, der arbejder seriøst med søgemaskineoptimering, et værktøj, der passer til deres behov.\nMed et SEO-værktøj kan du følge effekten af dit SEO-arbejde og få overblikket over din websides rejse opad i Google.\nEr du stadig med på en omgang søgeoptimering for begyndere?\nHvis du smugkigger under flødeskumsskørterne på den lagkage, der udgør internetsøgning, vil du se, at der står Google på ca. 90 % den. Google sidder tungt på markedet. Derfor er det også mekanismerne bag Google-søgning, som vi er mest interesserede i at forstå.\nEn ny undersøgelse viser, at mange forbrugere ikke aner, hvordan Google lister sine resultater. Mange tror sikkert, at resultaterne er mere eller mindre tilfældige. Men det er de ikke.\nGoogles største ønske er at give dig det, du allerhelst vil have. Helst på rekordtid og med et minimum af instruktioner. Det er ikke nogen nem opgave. Derfor har Google-algoritmen da også en lang liste med det, vi kalder rangeringsfaktorer, som den bruger til at sortere og udvælge resultater til dig, når du søger.\nMålet er, at du skal finde den ønskede information eller inspiration blandt de første resultater i SERP. SERP er et fancy-pancy akronym for Googles liste med resultater nedenunder søgefeltet. SERP står for Search Engine Results Pages.\nSå hvad sker der egentlig bag gardinet, når du beder Google om hjælp?\nSEO, søgemaskiner og sprogforståelse\nGoogle ser naturligvis på:\nhvilke ord, du bruger i din søgning.\nhvad ordene betyder.\nhvordan ordenes indbyrdes forhold er.\nhvordan du formulerer dig.\nhvordan du vinkler din søgning.\nSprogforståelse er helt centralt for at kunne trække de bedste og mest relevante sider frem fra nettets astronomiske arkivskab.\nGoogle har de seneste år investeret massivt i kunstig intelligens og opkøbt en hel del virksomheder, som arbejder med AI. Google egne ingeniører har udviklet RankBrain-algoritmen og senest BERT-algoritmen. Deres formål er at perfektionere den fingerspitzgefühl, det kræver at forstå menneskesprog.\nUdover at hjælpe med at afkode betydningen af og sammenhængen mellem ord (semantikken) kan RankBrain også tyde og lagre brugersignaler. De vigtigste brugersignaler er følgende:\nAngiver hvor mange besøgende, der klikker på et resultat, hvorefter de hopper direkte tilbage til SERP i stedet for at klikke sig videre rundt på pågældende hjemmeside; praksis der også kaldes ”pogosticking”.\nAngiver hvor mange brugere, der klikker på pågældende resultat frem for andre resultater.\nAngiver hvor længe brugeren er på pågældende webside.\nEn side med høj bounce rate, lav CTR og dwell time er den svage unge i kuldet. De andre resultater fryser den ude, og den bliver mindre for hver dag, der går. Indtil den til sidst må lide den grumme skæbne at ryge om på Googles side 2, hvor livsvilkårene er barske.\nIntention er det nye sort\nGoogle bruger sin sprogforståelse og de mange tal og procenter til at skabe en sammenhæng mellem typen af søgning og ønsket resultat. Med andre ord bruger den sin erfaring til at komme med et kvalificeret gæt på din intention.\nUd fra din søgehistorik, din lokation, dit sprog og din aktuelle søgning vurderer Google måske, at du ønsker at se videoer frem for tekst, eller at en overskuelig listicle (artikel med tal i overskriften) nok passer bedre end en lang, akademisk artikel.\nHvis din søgehistorik vidner om en fodboldinteresse, vil det også have indflydelse på en søgning på ‘Ciudad Real’. I så fald får du fodboldinfo frem for facts og artikler om den spanske ferieby.\nGoogle overvejer også, om din søgning kræver friske resultater. Når du søger på noget nyhedsrelateret, går det jo ikke at finde to år gammelt indhold frem. Søger du derimod på en instruktion til at folde servietfigurer til dit middagsselskab, kan en to år gammel video være lige så god som en, der blev lagt op i går.\nAlle disse udregninger og overvejelser sker, før du kan nå at blinke. Ret formidabelt, når man tænker over det.\nSEO, søgeresultater og troværdighed\nForestil dig, at du skal tage noget medicin, men har glemt doseringen. Du slår op i Google og finder et tal, som du retter dig efter. Men desværre er det tal forkert, doseringen alt for høj, og du bliver meget syg.\nGoogle kan selvfølgelig ikke holdes ansvarlig for, at du konsulterer en søgemaskine i stedet for at ringe til lægen. Men som verdens største søgemaskine har Google et ansvar for i særlig grad at finsortere resultaterne, når emnet hører ind under den såkaldte YMYL-kategori.\nYMYL står for Your Money or Your Life. Det betyder, at websider om krop, sundhed, sikkerhed, jura, økonomi, forsikring, investering og lignende skal udstråle ekstra troværdighed for at få en god placering. Det gælder også webshops, som jo kræver persondata og kreditkortoplysninger af dig.\nGoogle EAT er en opdatering, som skal fintune søgemaskinens troværdighedssans. EAT står for Expertise, Authority og Trust.\nFor at score højt på E må afsenderen:\nkunne angive en baggrund (uddannelse og erfaring), som gør vedkommende til ekspert.\ndemonstrere sin ekspertise gennem indhold.\nhave en lav bounce rate, mens CTR og dwell time skal være høj.\nFor at score højt på A må afsenderen:\nhave velskrevet indhold.\nhave gode anbefalinger på sin egen side (fx testimonials).\nhave gode anbefalinger fra andre websider (fx reviews og backlinks).\nFor at score højt på T må afsenderen:\nhave kontaktinformationer på sin webside.\nhave et SSL-certifikat, der gør websiden sikker.\nsørge for at efterlade sig et positivt aftryk rundtomkring på nettet (omtale, reviews, backlinks etc.).\nHvis du aldrig har hørt om SSL-certifikater og backlinks, så frygt ej. Dem kommer vi til lidt senere.\nEAT gælder for alle websider\nEn vigtig pointe er, at Googles krav om kvalitetsindhold er generelt. Det gælder altså ikke kun YMYL-sider. Men folk, der driver sådan nogle, skal i den grad vide, hvad de taler om.\nRådgivning om medicin og sygdomme skal derfor helst komme fra en afsender med en sundhedsfaglig baggrund, mens økonomer og jurister gerne skal være afsendere på vejledning om lovgivning og finansielle spørgsmål.\nHvad signalerer så troværdighed for de sider, som ikke nødvendigvis beskæftiger sig med livsomvæltende emner?\nDet gør eksempelvis indhold, som dufter af passion, fantasi, kreativitet, struktur og research, og som er nøjsomt tilpasset læserens interesser.\nSEO, geografi og lokal søgning\nGoogle ved, hvilket gadehjørne du står på, når du søger, for det har du sandsynligvis givet tilladelse til i forbindelse med brug af Google Maps og GPS.\nOg Google forstår, at geografi er relevant i forhold til bestemte søgninger.\nSøger du derfor på ”hyggelig bar” en fredag aften, får du automatisk vist et udvalg af barer, der ligger tæt på dig. Det samme gælder for eksempel ”god indisk restaurant” og ”tankstation”.\nHar du brug for en psykolog eller klaverlærer, foreslår Google også klinikker og undervisere i din by. Og så kan psykologer og spillefugle i den anden ende af landet søgeoptimere lige så tosset, de vil. De har ikke en chance, medmindre du aktivt vælger deres by eller landsdel til i søgefeltet.\nHvordan kan Google finde den bar og psykolog, der ligger nærmest dig? Det kan Google, fordi disse virksomheder har skrevet adresse og kontaktinformationer på hjemmesiden. De har måske endda lavet en landingsside til en søgning som “psykolog Århus”. Du hører mere om landingssider i del 2.\nDisse virksomheder kender desuden vigtigheden af en god strategi for lokale søgninger og har derfor oprettet en profil på Google My Business. GMB er Googles eget kartotek over virksomheder og deres oplysninger.\nOm Google My Business skriver Google selv følgende:\n”Sandsynligheden for, at kunderne betragter en virksomhed som velanset, er dobbelt så stor, hvis virksomheden har bekræftet sine oplysninger via Google My Business.”\nSEO, backlinks og jagten på anbefalinger\nSøgemaskineoptimering og backlinks hænger sammen som Bamse og Kylling. Hvis du prøver at skille dem ad, smuldrer konceptet, og tilbage er kun den grimme ælling. Og selvom han virker lige så mildt psykotisk som seriens to hovedroller, har han aldrig rigtig passet ind, hvis du spørger mig.\nEt backlink er et link fra en anden webside til din webside. Blandt de mange faktorer, Google bruger til at vurdere kvaliteten af et resultat, vejer backlinks godt til. Hvorfor? Fordi et backlink svarer til en anbefaling af dig.\nDen samlede mængde backlinks ind til en webside kaldes for sidens linkprofil. En naturlig linkprofil indeholder en blanding af follow- og nofollowlinks og skal desuden bestå af naturlige og varierede ankertekster.\nAnkertekst er den klikbare del af en tekst. Pointen med en ankertekst er at fortælle brugeren, hvad der findes i den anden ende af linket. Her følger fx en ankertekst, der fortæller, at du kan læse om at skrive bedre nyhedsbreve.\nAnkertekstens ordlyd har en indflydelse på den samlede værdi af et backlink for en hjemmeside. En webside, der forhandler billige malerlærreder, vil sandsynlig have nogle links med ankerteksten ‘billige malerlærreder’ pegende ind til sig. Det er OK.\nProblemet opstår, når websideejere eller såkaldte SEO-eksperter begynder at misbruge bestemte keywords i alle ankertekster. Engang var det effektivt. Det er det ikke længere. Det stinker nemlig af manipulation og tricks, som ikke gavner Googles brugere.\n‘Follow’ og ‘nofollow’ kaldes for HTML- attributter. HTML er det sprog, en webside består af.\nMan kan bruge disse attribut-værdier til at fortælle Google, hvilket forhold man har til den webside, man linker til. En afsender kan vælge, hvorvidt et udgående link skal været et follow-link eller et nofollow-link. I forhold til SEO er den vigtigste forskel på de to, at et follow-link sender SEO-værdi videre, mens et nofollow-link ikke gør.\nSEO-værdien fra backlinks er så vigtig i forhold til en websides placering, at mange naturligvis forsøger at snyde sig til mere, end de har fortjent.\nIndtil søgemaskinerne opfandt nofollow-attributten, var alle links follow. Det er de som udgangspunkt stadigvæk, men nu kan søgemaskiner og webmastere benytte nofollow som værn mod en overvældende mængde fup-linking i eksempelvis kommentarspor.\nKommentarfeltet er til spørgsmål, ros og konstruktiv kritik, og ikke spamfyldt vrøvl. Hvis linket peger på en reel ressource, er der derimod ingen grund til at markere det som nofollow.\nIdeelt er en ‘naturlig linkprofil’ en samling links, som en webside har fået forærende uden aktivt at opsøge anbefalingerne. Anbefalingerne er kommet af sig selv, fordi ejeren poster eminent indhold. Og det lyder jo dejlig eventyrligt.\nDog er kun de allerfærreste linkprofiler helt naturlige ude på det virkelige internet.\nMen der er forskel på at snyde og på at arbejde hårdt på at perfektionere sin egen hjemmeside, så man har fortjent de anbefalinger, man aktivt efterspørger.\nLinkspam er fy-fy\nDer findes mange spam-metoder inden for SEO. Og jo mere udslagsgivende noget er for placering, eksponering og bundlinje, jo mere tilsidesættes det moralske kompas. Desværre.\nEngang var de såkaldte link- og indholdsfarme meget almindelige. Det er en praksis, hvor en person opretter et antal websider med værdiløst indhold fyldt med links til en bestemt side, som vedkommende ønsker skal have en god placering. Det er snyd, fordi der ikke alene er tale om tomme anbefalinger. Det er også en stor synd at optage plads i Googles database uden at have noget kvalitativt at byde ind med.\nHeldigvis er det svært at slippe afsted med sådan noget i dag grundet opdateringer som Panda og Penguin.\nDet betyder dog ikke, at nettet er fuskfrit terræn.\nRisikoen ved betalte links\nNår du ser TV-reklamer, ved du godt, at nogen forsøger at sælge dig noget. Du ved også, at de skuespillere, der optræder i mange TV-spots, har fået penge for deres medvirken.\nPå samme måde betaler mange websideejere andre websideejere penge for et backlink. Det kan du bare ikke se. Og det kan Google heller ikke altid.\nIfølge dansk markedsføringslov skal kommercielt og sponsoreret indhold markeres som sådan. Men et link fra en blog til en anden webside kan sagtens være betalt – ofte med flere tusinde kroner, uden at det står nogen steder. Og hverken du eller Google opdager det.\nEr Google interesseret i den slags ”falske” anbefalinger?\nAlligevel er de over det hele. Hos Google arbejder man hele tiden på at blive bedre til at sortere og verificere links, således at sider med betalte links til og fra sig får en algoritmisk eller måske endda manuel straf. En algoritmisk straf betyder oftest et betydeligt ryk nedad i SERP, mens en manuel straf (fra et rigtigt menneske!) måske betyder, at siden helt fjernes fra Googles indeks. Avs …\nHvilken type links kan Google så godt lide?\nDen type, der ikke er betalt under bordet, og som peger fra én troværdig, relevant og eventyrligt god kilde til en anden.\nI del 2 af denne artikel vender vi tilbage til, hvordan du så får fat i de rigtige links til din webside.\nPoint for at forbinde nettets ressourcer\nHvis du er skrap, har du sikkert spurgt dig selv, hvorfor det overhovedet er en god ide at linke ud til andre websider.\nHvorfor sende værdi videre, når man kan beholde det hele internt på sin egen side?\nEn side uden udgående links lyder måske umiddelbart som en gode ide. Men det er en frygtelig ting i praksis. Hvad er nettets guldkorn værd, hvis du ikke kan finde dem? Hvis ingen hjælper med at forbinde og kategorisere dem? Hvis ingen gør dig opmærksom på nye steder med information, inspiration og underholdning, du vil have glæde af?\nIkke en prut.\nDerfor ser Google gerne, at vi finder gode eksterne steder at linke til, når vi udgiver indhold på vores egne websider. Gør vi det, viser vi, at vi har været i market og lavet vores research. Vi får point for at lede vores brugere uden om dovenlarser, sjuskemikler og skumle typer og videre til andre gode ressourcer.\nDerfor er det en god ide at linke ud.\nSEO, sikkerhed og superfart – og UX\nJa, det er nu. Du er kommet til den del, der omhandler teknisk SEO. Tid til at tage Pippi-hatten på:\nDet har jeg aldrig prøvet før, så det klarer jeg helt sikkert at diskutere med min webmaster.\nFormålet med en del teknisk SEO er at gøre det så nemt som muligt for Googlebot at crawle en webside. Crawling betyder systematisk og kontinuerlig gennemgang af websiders indhold med henblik på at indeksere det i Googles database. Endemålet med al SEO er dog altid (eller bør altid være) at skabe så god en brugeroplevelse som muligt.\nHer får du en kort præsentation af 6 begreber, du helt sikkert kommer til at høre om igen, når du finder den rette til at hjælpe dig med teknisk SEO.\nTålmodighed er der ikke meget af på internettet.\nVidste du, at næsten halvdelen af internetbrugere forventer, at en side loader på 2 sekunder eller færre? Og at de forlader siden, hvis den er langsommere end det? Vi gider bare ikke vente. Derfor er der en direkte sammenhæng mellem hastighed og bounce rate og dwell time, som du læste om lidt tidligere.\nMange ting har indflydelse på en websides loadhastighed. Når du og din wingman eller -lady skal optimere hastigheden, skal I sandsynligvis arbejde med at:\nkomprimere billeder og filer.\nbenytte caching (gemme en version af indholdet, så det ikke skal indlæses, men blot skal vises).\nfinde en hurtig hostingløsning (hastighed varierer med pris og udbyder).\nhave færrest mulige HTTP-requests (hente så få filer ned fra serveren som muligt).\nundgå unødvendige viderestillinger.\nJeg ved det godt – endnu en forkortelse …\nSSL står for Secure Sockets Layer og er en krypteringsmekanisme. Et SSL-certifikat danner en slags beskyttende lag mellem webserveren og browseren, så al person- og betalingsinformation bliver mellem afsenderen og modtageren. I hvert fald reduceres risikoen for hacking markant, og siden bliver mere sikker. Og det kan Google godt lide.\nDu kan spotte et SSL-certifikat i webadressen. Har siden ikke et certifikat, begynder adressen med http://. Er den sikker, står der i stedet https://, og du vil også kunne se en lille hængelås ud for adressen. Præcis som den, du kan se i toppen af den her side.\nEn robots.txt er en tekstfil. Ikke en .docx-fil, som du laver i Word. Nej, en tekstfil uden formatering, tant og fjas.\nTekstfilen fortæller søgemaskinebotter, hvordan de skal crawle en webside.\nEr det uhensigtsmæssigt for Googlebotten at crawle en administrationsside eller billedmappe, kan man angive det i filen. Det er med til at optimere sidens hastighed. En robots.txt-fil er nødvendig for de fleste websider og skal ligge i rodniveauet på webserveren, hvor websidens filer ligger.\nDet er vigtigt at udfylde robots.txt korrekt, da den jo bestemmer, hvilke sider Google skal læse, når den kommer forbi.\nHvis en side har duplicate content, betyder det, at det samme tekstindhold går igen på flere af websidens undersider. Det er skidt, fordi Google ikke gider have flere sider med det samme indhold liggende i sit indeks.\nHer kan du læse mere om problemet med duplicate content, og hvordan du løser det.\nSimple, søgevenlige URL’er\nI toppen af dit browservindue er et felt med den internetadresse, du befinder dig på lige nu. Det kaldes en URL (Uniform Resource Locator).\nURL’en er en af de ting, søgemaskinen bruger til at forstå, hvad sidens indhold handler om, og derfor har URL’en betydning for SEO. En søgevenlig URL er kort, enkel og indeholder sidens vigtigste keywords.\nEt ikke-søgevenligt alternativ kunne være:\nHvis du benytter et CMS (content management system) som WordPress, kan du nemt ændre URL’en efter behov. Jeg bruger selv Yoast SEO-plugin, som er en dejlig ting at have ved sin side, når man blogger. Hvis du benytter Joomla, som indtager andenpladsen i konkurrencen om brugernes CMS-gunst, findes også gode værktøjer. En Joomla-komponent svarer til et WordPress-plugin, og komponenter kan du også benytte til at skrue på forskellige SEO-parametre.\nHvor ofte benytter du din smartphone og tablet til internetsøgning?\nJeg gør det hele tiden. Og hvis websiden ikke tilpasser sig min skærm og er nemt at navigere rundt på, finder jeg en anden.\nFaktisk kommer halvdelen af al webtrafik fra mobile enheder, og derfor er det stjernevigtigt med mobilvenligt/responsivt design. Så vigtigt er den mobile visning, at flere argumenterer for at designe et websted omkring den mobile enhed, frem for at tilpasse desktop-versionen til mobilen bagefter.\nJeg er stolt af dig. Dælme sejt, at du er nået helt herned.\nNu er det tid til, at du sætter dig tilbage i sædet og strækker nakken. Laver en kop kaffe og ser din yndlingsserie. Alene, naturligvis, i Coronaens tegn.\nMens du lader din nye viden bundfælde og bide sig fast, arbejder jeg på anden del af SEO-artiklen, som kommer til dig i løbet af ganske få dage.\nBegynderguide til SEOHvad er SEOSEO for dummiesSEO guideSEO guide for begyndereSøgemaskineoptimeringSøgeoptimering for begyndereSøgeoptimering guide


Sump pumpe banke lyd / Shareoflancaster.com\nDen anbefalede gødning til haven grøntsager\nHvad er en HVAC AC enhed?\nPleje af nye Bermuda Sod\nEr venstre eller højre for etikette for bolig Flag flyver?\nHvordan man bygge & installere let stål spær\nHvordan du fjerner maling Splatters fra trægulve\nHvordan at reparere en gårdhave paraply streng\nDe bedste hjemmelavede måde at fælde en Racoon\nSump pumpe banke lyd\nEn sump pumpe er uundværlig, når det kommer til at forhindre spildevand backup og oversvømmelser gennem kælderen gulvafløb. Spildevand er rettet i en holdingtank og en sump pumpen sender vandet væk fra hjemmet, når tanken er fuld. Da sump pumpen forhindrer oversvømmelser, er identificere sump pumpen problemer så tidligt som muligt afgørende. En banke lyd i pumpen, for eksempel, kan indikere et mekanisk problem.\nSump pumper og banke\nNår sump pumpen kører, er en banging lyd oftest forårsaget af vand hamren, det fælles navn for de hamrer eller banke lyd årsag ved en pludselig ændring i hastighed af vand bevæger sig gennem et rør eller retning.\nIfølge Z. Michael Lahlou af West Virginia Folkeuniversitet, "[en] ny ændring i flydende strømningshastighed, uanset af hastigheden eller omfanget af forandringer, kræver, at væsken blive fremskyndet eller aftog fra dets oprindelige flow hastighed," som igen forårsager vand hamring fordi "[r] apid ændringer i strømningshastigheden kræver store kræfter, der betragtes som store pres" stærk nok til at producere en hørbar banke lyd når den trykbærende vand møder en fast overflade. For sump pumper, kan vand hamring have mange forskellige årsager. Men hvis din eneste høre banker når pumpen skyller, ventilerne installeret på pumpen sandsynligvis åbne og lukke for hurtigt.\nEt simpelt fix til dette problem er at installere en anden type ventil i sump pumpen. Den bedste løsning er en rolig kontraventil eller fjederbelastet kontraventil, solgt hvor sump pumpen forsyninger sælges. Disse ventiler kan stille den banke lyd forårsaget af vand hamring af åbning og lukning ventiler mere langsomt. En ventil, der åbner og lukker mere langsomt vil afbøde de intense ændringer i pres, der forårsager den hørbare banker når pumpen tændes og slukkes.\nHvis du installerer en alternativ form for ventilen ikke stille din sump pumpen, eller hvis du har mistanke om en anden årsag til at banke, har sump pumpen undersøgt af en professionel. Sammenlignet med omkostningerne ved oprensning en oversvømmet kælder, er omkostningerne ved reparation eller udskifte din sump pumpen relativt små.\nHøje lyde fra overløb på en Sump Pump\nBanke lyde på en GE profil opvaskemaskine\nSådan Unclog en Inground Pool Sump pumpe\nMin Bosch opvaskemaskine gør en høj banke lyd\nHjælpe med en Sump pumpe linje, der fryser\nDer er en banke lyd, når du åbner døren til en ny Whirlpool køleskab\nHvordan at tilslutte op Sump pumper i Tandem\nHvad gør man hvis din Sump pumpe kontinuerligt kører?\nFormer for Sump pumper


Arrangementer efteråret 2012 – sæt kryds nu | Kompetencesekretariatet\nHjem » Nyheder » Arrangementer efteråret 2012 – sæt kryds nu\nKompetenceudvikling.dk\tArrangementer efteråret 2012 – sæt kryds nu\n28/06-2012\tDu kan allerede nu tilmelde dig mange af efterårets arrangementer. Efterårets program har især fokus på at videregive erfaringer fra arbejdspladser, der har fået økonomisk støtte til kompetenceprojekter, som andre arbejdspladser kan lære af. Vi byder blandt andet inden for i det virtuelle læringsrum og ser nærmere på de mange muligheder for at bruge virtuel læring på arbejdspladsen.\nProgrammet for efteråret 2012\nAllerede nu kan du se mange af efterårets arrangementer i vores kalender. Du kan blandt andet komme til kompetence-café den 15. aug. eller høre om det virtuelle læringsrum den 20. sept., nyt liv i MUS den 27. sept., kompetencestrategi der virker den 25. okt., akademisk læringsmiljø den 28. nov. og læring i selvledende team den 29. nov. – og meget meget mere.\nByg videre på andres erfaringer\nI efteråret er der særlig fokus på, hvad der virker i praksis. Kom og mød en række repræsentanter for arbejdspladser, der har fået økonomisk støtte til spydspidsprojekter inden for kompetenceudvikling. Du kan få konkrete input til, hvordan I kan bruge deres erfaringer i kompetenceudviklingen på jeres arbejdsplads.\nMød fx uddannelseschef Inge Dolmer og en medarbejder fra SOSU Aarhus. På arrangementet ”Læring i selvledende team” den 29. nov. fortæller de, sammen med en anden arbejdsplads, om deres gode erfaringer med at få læring til at være en integreret del af teamarbejdet og med at få teamene til at være selvledende. Du får bl.a. input med hjem om, hvordan man skaber lærende og højtydende team.\nKom godt i gang med virtuel læring\nTil efteråret skyder vi også en spændende kampagne om virtuel læring i gang. Erfaringer viser, at virtuel læring er en god alternativ måde at lære på. Potentialet i at bruge virtuel læring som en attraktiv og effektiv læringsform i staten bliver langt fra udnyttet optimalt i dag. Vi sætter derfor fokus på muligheder og udfordringer i det virtuelle læringsrum. Det sker bl.a. med E-læringsdagen den 13. nov., men allerede i september lægger vi ud med ” Det virtuelle læringsrum – om at arbejde sammen og lære i et virtuelt univers”.\nFlere arrangementer vil finde vej til vores kalender i løbet af de næste måneder, så følg med i vores nyhedsbrev og her på hjemmesiden under arrangementer.\nSe oversigten over efterårets arrangementer.\nNyt: tilmelding til vores arrangementer via Campus Marked\nNår du fremover tilmelder dig vores arrangementer, skal det ske via Campus Marked. Alle kan få adgang til Campus Marked. Hvis du ikke allerede har adgang til Campus eller Campus Marked, er det hurtigt at oprette en profil. Det sker ved enten at at logge ind på Campus eller ved at oprette en profil på Campus Marked. Når først du har tilmeldt dig ét arrangement, er dine kontaktoplysninger gemt, så det bliver hurtigere at tilmelde sig næste gang.\nSe en vejledning til, hvordan du tilmelder dig via Campus Marked.


Vi har lavet æblemost | Livet på gården | Herregårdsdrømmen Vi har lavet æblemost – Herregårdsdrømmen\nSoveværelset er færdigt\nNæsten færdigt. Men vi har da aldrig været tættere på at sige at rummet er færdigt som nu i hvert fa\nsøndag, 2. september 2018\nVi har lavet æblemost\nVi har siden vi købte gården glædet os til, at vi ville få tid til at lave æblemost af gårdens egne æbler. Jeg gav Michael en lille presser og frugt hakker sidste år til hans fødselsdag, men da vi stod midt i renovering af 270 kvadratmeter bolig, en ud- og indflytning, så var tiden ikke lige til at få afprøvet det nye grej. Så vi aftalte dengang at året efter SKULLE vi bare afprøve det, ligegyldigt hvor travlt vi end måtte have. Så det blev i går at vi kastede os over æblemost projektet, én uge inden vores livs fest – Ja, så kan i selv regne ud hvor pressede vi var tidsmæssigt sidste år 😉\nNoget andet er at vi vælter i æbler lige nu. Vi har kun tre æbletræer på gården, men de bugner med æbler, specielt det ene som vi har i haven. Der falder cirka 40-60 æbler ned på græsset hver eneste dag, så vi laver ikke andet end at gå og samle æbler sammen, så de ikke bliver kørt over af vores to robotplæneklippere. Så det kunne være dejligt at få nogle af alle de æbler brugt til noget inden de rådner. Vores to heste som står ved min onkel har nemlig allerede kæmpet sig igennem 6-7 spande.\nVores lille begynder kit blev derfor linet op ude på havebordet i haven, så vi kunne nyde det fantastiske vejr imens. Jeg har købt delene i Jem & Fix og de fungerede helt fint, dog er det nok ikke lige sættet man skal bruge, hvis man har tænkt sig at lave 100 liter most, men det fungerede fint nok til den portion som vi lavede.\nEfter æblerne var blevet skyllet grundigt skar vi dem ud i halve eller kvarte, da den lille frugtkværn ikke så godt kunne tage de hele æbler, så det gik meget hurtigere hvis de blev delt lidt.\nDa æblerne var blevet kværnet kom de over i presseren.\nVores naboer er noget mere garvede “most-pressere” end os og de bruger i stedet en kompostkværn til at kværne æblerne med, så det går jo meget hurtigere end med vores lille frugtkværn. Så hvis vi skal optimere vores arbejdsgange til næste år, så tænker jeg at vi skal investere i sådan en – og måske en større presser.\nDet var både vores og mine forældres første gang at vi lavede most, men helt sikkert ikke den sidste, for det var rigtig hyggeligt, og så elsker vi bare at lave projekter sammen, det er i hvert fald meget sjældent at vi bare sidder og drikker kaffe når vi ses.\nVi fik i alt presset cirka 30 liter most, så vi hældte det meste i poser og frøs det ned, så kan vi i løbet af vinteren kan tage en pose op og mindes en hyggelig dag med fremstillingen af mosten og ikke mindst en fremragende, solrig sommer.\nPå forsiden af Århus Stiftstidende\n14 – ugen der gik\nKuren mod soleksem\nNæsten færdigt. Men vi har da aldrig været tættere på at sige at rummet er færdigt som nu i hvert fald. Vi har nemlig langt …\n... i den helt store renovering af vores herregård!\nVi skal over de næste år renovere hele 794 kvadratmeter bolig, passe 55.000 kvadratmeter "have" og shine alle udbygningerne op på gården. Så elsker du specielle huse med masser af sjæl og historie, renoveringsprojekter, håndværkertips eller boligindretning, så er denne blog måske noget for dig.\nHvordan får vi råd?\nVores første badeværelse\n2. sal bliver ryddet\nNu med lamper i spisestuen\nVores kommende gårdsplads


Løsninger med responsivt forsvar, der beskytter netværkets integritet.\nTotal beskyttelse af dine kunders netværk\nIt-afdelinger oplever et voksende antal udfordringer med netværkssikkerheden, og organisationer er mere udsatte for angreb end nogensinde før. It-afdelingen har brug for værktøjer, der hurtigt kan tilpasse netværkets infrastruktur og styre adgange til hver eneste IoT- og mobilenhed på hele netværket.\nMed Arubas sikkerhedsløsninger kan du tilbyde dine kunder synlighed, profilering, automatisk håndhævelse af politikker, onboarding af personlige enheder og meget mere for at forbedre slutbrugeroplevelsen og samtidig opretholde det højeste sikkerhedsniveau.\nSynlighed, styring og hurtig reaktion ved angreb for enheder\nClearPass leverer enhedsidentitet, politikkontrol, automatisering af arbejdsprocesser og automatisk beskyttelse mod trusler i én samlet pakke.\nOpnå en fordel med ALSO – Aruba-sikkerhed\nALSOs certificerede Aruba-specialister står klar til at give dig løsningsbaserede råd og vejledning til Arubas sikkerhedsprodukter. Vores team af produkt- og salgseksperter holder sig opdateret med de nyeste Aruba-produktoplysninger. De kan også udføre undersøgelser på lokationen på dine vegne til nogle partnerprojekter.\nKonfigurer Aruba-sikkerhedsløsning med eksperthjælp og adgang til rådgivning fra ALSO.\nHar du brug for hjælp til at konfigurere den bedste Aruba-sikkerhedsløsning til din kunde?


DEBAT: Arealbesparelser, befolkningsprognoser og covid-19 - sn.dk - Debat Rudersdal\nSten Troelstrup er formand for Lokallisten i Rudersdal.\nArtiklen: DEBAT: Arealbesparelser, befolkningsprognoser og covid-19\nDEBAT: Arealbesparelser, befolkningsprognoser og covid-19\nDebat Rudersdal - 02. maj 2021 kl. 18:03\nAf Sten Troelstrup (L), Formand for Lokallisten, Vandtårnsvej 28, Birkerød\nI Rudersdal blev det for nogle år siden vedtaget at »spare« 10 procent af kommunens indendørs arealer væk, og bestræbelsen på at nå dette mål har været en overordnet styringsparameter lige siden. Men er det klogt?\nDer er fx skåret på arealerne i/til daginstitutioner og der er lagt skoler sammen - sidstnævnte ikke kun for at spare kvadratmeter, det skal medgives. Pludselig er der så omkring 100 børn flere end i prognoserne en måned før, og så mangler der institutionspladser og der er kun plads til den aftalte samling af udskolingen på de sammenlagte skoler, hvis man ofrer hjemmeklasserne. »Det er bare den forudsete stigning, der kommer lidt tidligere pga. covid-19«, siger man, men det kunne jo også være nye generelle trends i retning af »ud af byerne« og større familier.\nBefolkningsprognoser er som alle andre prognoser usikre, og denne usikkerhed burde tilsige, at man ikke går helt så tæt på prognosetallene, som man lige har gjort, når man dimensionerer fx daginstitutioner og skoler. Der er tydeligvis sund fornuft i at operere med en større reservekapacitet, så hvorfor har man så haft så travlt med at erstatte små daginstitutioner med nye store, med samlet set færre pladser?\nDet er i hvert fald ikke et ønske fra forældrene.\nDer kunne også være andre grunde end behovet for reservekapacitet til ikke at skille sig af med de kommunale kvadratmeter. Tænk fx hvad det kunne have gjort for genåbningen af skolerne, hvis de havde haft mere plads at fordele eleverne på. Eller tænk, hvad det kunne betyde for det lokale liv, hvis »tiloversblevne« kommunale kvadratmeter blev stillet til rådighed for lokale grupperinger med et fælles engagement og behov for et sted at være.\nI stedet gennemfører man en de facto nedlæggelse af biblioteket i Vedbæk, så skolen kan »spare« 1.000 kvadratmeter og biblioteksdriften kan rationaliseres/centraliseres på hovedbiblioteket i Birkerød. Det betyder en dagsrejse for borgere i Vedbæk, der vil på biblioteket og ikke har bil.\nMen selvfølgelig er der steder, hvor det giver mening at spare kvadratmeter. Efter det seneste års erfaringer vil hjemmearbejde og online-møder blive langt mere udbredt end før covid-19 - det giver grund til at gentænke behovet for plads til forvaltningen, og det må betyde døden for den hovedløse plan om at samle den på ét sted ved sælge administrationsbygningen i Birkerød og bygge til rådhuset i Holte for mere end 100 millioner kroner.\n1. Debat: Er politikerne valgt ind af forvaltningen eller af borgerne?\n2. Debat: Urimelige kirkegårdstakster skal ned\n3. Debat: Hvad er det dog for nogle metoder, du bruger, kære borgmester?\n09:10 Debat: Er politikerne valgt ind af forvaltningen eller af borgerne?\n18:12 DEBAT: K-kvinder - Nej til negativ social kontrol\n08:59 Debat: Urimelige kirkegårdstakster skal ned\n09:09 Debat: Bemærkninger til kommuneplanen - byggeri, støj og trafik


INITIATIV BAGGRUND DELTAGERE STATUS FINANSIERING - PDF\nDownload "INITIATIV BAGGRUND DELTAGERE STATUS FINANSIERING"\n1 PROJEKTOVERSIGT INITIATIV BAGGRUND DELTAGERE STATUS FINANSIERING Afprøvning af spiserobot Fysisk handicappede afprøver spiserobot, der er importeret fra Japan med henblik på at lette hverdagen Afprøvning af teknologier til flytning og vending Baderum for alle Bedre stuegang med online 24/7 stetoskopi for KOL-patienter Besøgsplanlægning Brugerdreven innovation - et sammenhængende patientforløb (Paris) Brugerdreven innovation og udvikling af velfærdsteknologier v. Velfærdsinnovationenhed - INVIA At demonstrere og opnå mulige produktionsgevinster ved de nye teknologier At kortlægge behovet og mulighederne for fremtidens baderum med udgangspunkt i en helhedsorienteret afdækning af brugernes behov. Trådløse plastre til behandling og monitorering af KOL-patienter i eget hjem, kan man opnå en mængde fordele både af praktisk, social og økonomisk karakter. Ved hjælp af plastre med elektroniske sensorer kan det sundhedsfaglige personale på afstand monitorere patienternes tilstand og indhente vigtige data, som ellers hidtil kun har kunnet registres, når patienten fysisk var i kontakt med speciallægen. I hjemmehjælpen er det et behov for at optimere den tid, personalet bruger på planlægning af ruter og vagter, og den tid, de bruger på transport mellem besøg hos borgerne. Gennemsnitligt 8 pct. af det samlede ressourceforbrug i hjemmeplejen anvendes på transport.ved hjælp af ABP-teknologien sker planlægningen og optimeringen via avancerede matematiske modeller, der foruden geodata bl.a. tager højde for relevante oplysninger om borgerne og udgående medarbejdere. Dermed vil det være muligt for planlæggerne at lave et bedre match mellem en borgers behov og de udkørende medarbejderes kompetencer. Øge patienternes oplevelse af og tilfredshed med sammenhæng i patientforløbene ved at styrke patienternes rolle som aktiv dialogpart Region Syddanmark har etableret en enhedmedarbejdere der skal udvikle og udbrede af velfærdsteknologier på regionens institutioner. Århus kommune og Pressalit A/S Hjælpemiddel instituttet Odense Universitetshospital Svendborg Sygehus Gits Medisat DELTA (GTS) Holstebro Kommune Mariagerfjord Kommune Lolland Kommune Guldborgsund Kommune Avaleo ApS Rambøll Informatik Dansk Sundhedsinstitut Huset Mandag Morgen Kræftens Bekæmpelse Diabetesforeningen Hjerteforeningen NeoProcess. Region Syddanmark Designskolen Kolding SDU med flere Bærbare samtaler Projektets formål er at reducere antallet af afbud og afbrudte behandlingsforløb for alkoholmisbrug. Behandlingscenter Odense - alkoholbehandling, stofbehandling og behandling til unge. Tre kommunale jobcentre Odense universitetshospital Døgnbehandlingsinstitutioner Careinfo Dan Lift 5i1 Intelligente touch-skærme med integreret webkamera ophænges hos ældre borgere. Med en personlig kode kan ældreplejens medarbejdere via skærmen logge ind i de relevante fagsystemer og straks dokumentere døgnets hændelser. Der kan udveksles tekst- og lydbeskeder til andet personale, ligesom det er muligt at være i dialog med pårørende. Formålet med Dan Lift 5i1 projektet er at skabe en ultrafleksibel patientløfter, der kan understøtte plejepersonalet i plejen af mere eller mindre selvhjulpne patienter og borgere. Formålet er at skabe en patientløfter som er fleksibel, så den kan bruges i flere forskellige situationer, hvilket gør at den er ultrafleksibel. Sønderborg Kommune Hjørring Kommune Start ultimo 2011 Tre kommunale jobcentre Deltagerfinansieret Innovation. innovation Region Syddanmark Programmet for brugerdreven innovation 1 / 5\n2 Dancof At opstarte fabriksproduktion af ligkister i materialet PULP, der er mere miljøvenlige, lettere, mindre transportkrævende og ikke mindst billigere end traditionelle kister. De sparer desuden sygehuspersonalet for mange tunge løft. Odense universitetshospital Den Stærke hånd Projektet Den Stærke Hånd drejer sig om udvikling af et velfærdsteknologisk hjælpemiddel, som gigtramte kan spænde på hånden og som kan hjælpe dem til at løse dagligdags praktiske opgaver. Døgnbehandlingsinstitutioner Demens i hjemmet Den intelligente seng Formålet er nytænkning indenfor teknologiske hjælpemidler på demensområdet på baggrund af de dementes og deres pårørendes behov. Både de behov, der allerede er afdækket, samt uafklarede behov. LINAK A/S har med input fra bl.a. SHS udviklet en platform til hospitals- og plejesenge, der gør at man kan tilkoble forskellige features til sengen, for eksempel indbygget vægt, vådsensor, ud af sengen alarm, lys under sengen samt sensorer der indikerer hvornår sengen skal til service eller rengøring Mathmagicans Care4all Designskolen Kolding Vejle Kommune Esbjerg Kommune Linak sfasen. Innovation Regionalt projekt til BDI programmet/ Det intelligente sengebord Idéen er at skabe et intelligent sengebord med integreret touch-screen og software. Via Det intelligente sengebord kan opnås interaktivitet mellem bord og bruger, således at bordet kan stimulere, gavne og løse de udfordringer der er forbundet med ernæringsscreening og information af forplejningstilbud til patienten. Man kan på sigt forestille sig andre applikationer som f. eks. internetadgang, TV osv. integreret., Udviklingsafdelingen sfasen. Dreaming Afprøvning af velfærdsteknologi- og services i ældreboligen mhb. på monitorering af kroniske sygdomme Medcom International Langeland Kommune Elektroniske låseenheder Reducere tidsforbrug til nøglehåndtering og opnå højere servicekvalitet for berørte borgere kommuner samt ITleverandører CIP Genoptræning via patientkufferten Det er beregnet, at hver fysioterapeut vil kunne spare en time om ugen pr patient (fra 3 til 2 timer om ugen), hvis man laver genoptræning via patientkufferten.. GPS til demente Den demente hjemmeboende borger udstyres med en GPS-enhed, der er udstyret med en nødkaldsknap. Dermed har den demente mulighed for at tilkalde hjælp ved fald eller lignende. Silkeborg, Middelfart Kommune Vejen Kommune Intellicare IntelliCare er et innovationskonsortium, der har til formål at udvikle teknologiske løsninger og skabe en fælles teknologisk platform, der gør det muligt at integrere intelligente hjælpemidler i plejesektoren. Hjælpemiddel Instituttet kr. OK-fonden m.fl. Kommunikationsstandard for elektroniske genoptrænings-planer DGOP Udarbejdelse af en kommunikationsstandard for genoptræningsplaner, der giver mulighed for at sende genoptræningsplaner elektronisk mellem fagsystemer. Flere kommuner og regioner Under udbredelse i regioner og kommuner? MagicBed National udbredelse at telemedicinsk sårvurdering Projektet MagicBed - elektrisk fremdriftssystem til hospotalssenge har til formål at teste og tilpasse en prøveseroe på ti hospitalssenge med MagicDrive Technology beregnet til bariatriske (svært overvægtige) patienter. Telemedicinsk sårvurdering muliggør, at hjemmesygeplejersker sikkert kan kommunikere med medicinske eksperter. Det vil øge kvaliteten af behandlingen og forebygge smertefulde indlæggelser og amputationer for borgeren. MagicDrive ApS Odense Universitetshospital Robocluster SDSD Århus Kommune I Opstart Fornyelsesfonden Syddansk Teknologisk Innovation Science Venture Denmark Online Omsorg En lille computer med touch-skærm, flytbart videokamera og mulighed for tilslutning til Tv'et installeres i borgerens hjem. Dermed kan ældre borgere nemt og hurtigt komme i kontakt med kommunens hjemmehjælp, forskellige omsorgsafdelinger og familie og venner via internettet. Aalborg Kommune Aabenraa kommune Greve og kerteminde kommune Persona Etablering af it-understøttede miljøer for at sikre ældre længst muligt i eget hjem International EU's 6. rammeprogram Rehabilitering på borgernes præmisser (= Projekt Længst muligt i eget liv?) Formålet med projektet er at styrke rehabiliteringskrævende borgeres mestring af eget liv ved at gennemføre systematiske opsamlinger af brugernes erfaringer og behov. Efterfølgende skal der på baggrund heraf udvikles velfærdsteknologiske løsninger og serviceydelser. UCL Fredericia Kommune m.fl. Innovation 2 / 5\n3 Roblood - blodprøverobotten Målet er at udvikle en robot der kan automatisere blodprøvetagning på både hospitaler og hos praktiserende læger. RoboCluster SDU Robotsælen Paro Robotstøvsugeren Paro-sælen er en robot med indbyggede computere, der lærer med tiden. Den vækker positive følelser, lægger en dæmper på aggressiv adfærd og kan i nogle tilfælde øge hjerneaktiviteten hos demente beboer. Projektet skal måle effekten af denne type rengøringsteknologi og vurdere, om det på længere sigt vil være hensigtsmæssigt at udbrede teknologien nationalt. Servicedesign på At højne serviceniveauet på de kliniske afdelinger, ved at anvende patienthotelkonceptet Designit Smartphone til børn med ADHD Formålet er at hjælpe børn og unge med autismespektrumforstyrrelser og ADHD til at få struktur på hverdagen. Målet er bedre livskvalitet og mindre behov for pædagogisk støtte. Flere kommuner i Region Syddanmark Center for Robotteknologi, Norddjurs Kommune Århus Kommune Horsens Kommune Høje Taastrup Kommune Servicesstyrelsen Ballerup Kommune Solrød Kommune Socialfaglig IT Formålet med projektet er at udvikle socialfaglig it til anvendelse indenfor sunheds- og velfærdsområdet. Spiserobotten My Spoon My Spoon kan hjælpe personer, der ellers er afhængig af andres hjælp til at spise. Spiserobotten kan gribe om maden og løfte den op til munden for brugeren. Måltidet foregår på brugerens præmisser, der selv bestemmer, om han/hun har lyst til ærter eller til at smage lidt mere af oksestegen i sin næste mundfuld. I brug (?) Afsluttet Erhvervs og Byggestyrelsen Styrkedragt Med styrkedragten styrkes de dele af kroppen med nedsat funktionsevne ved hjælp af en elektronisk aflæsning af kroppens og hjernens intention om bevægelse. Styrkelsen af arbejdsmiljøet i ældreplejen gennem intelligent teknologi Projektets fokus er afprøvning og vurdering af velfærdsteknologi på ikke-teknologi vante arbejdspladser på plejecentre. Esbjerg Kommune KL Hjælpemiddelinstituttet Ældresagen m.fl. Afsluttet december 2009 Forebyggelsesfonden Sund Vækst Telegiraf Udvikling og afprøvning af velfærdsteknologier. Projektet indeholder en række delprojekter: Medic Robotic - Skabe basis for brugerdreven innovation i forhold til robotteknologi i sundhedssektoren Human Care Lifter gøre patienten i stand til at flytte sig fra seng til stol vha en robot Genoptræningsmåtten - Anvende IT og robotteknologi til en ny genoptræningsmåtte for apopleksipatienter Telemedicinsk sårbehandling - At uddanne sårsygeplejersker til at anvende it-redskaber samt at anvende telemedicin inden for 4 kommuner til patienter med diabetes sår IT-understøttet hjemmebehandling af KOL-patienter At skabe en ny teknologi, der skaber nye læringsmuligheder uafhængigt af fysisk afstand og vil ændre måden, som børn og unge lærer på Robocluster Hedal Kruse Brohus A/S Kurt Hansen Svendborg Kommune Enterntainment Robotic University College Syd Gits Faaborg-Midt Kommune Kører Telehjertesvigt Udvikle nye it-baserede metoder til behandling i eget hjem Odense Universitets Hospital Svendborg Sygehus Gits- Medisat m. flere. 3 / 5\n4 Telemedicinsk sårvurdering (Sår i Syd) Telemedicinsk Udskrivningskonference Telemedicinsk sårvurdering muliggør, at hjemmesygeplejersker sikkert kan kommunikere med medicinske eksperter. Det vil øge kvaliteten af behandlingen og forebygge smertefulde indlæggelser og amputationer for borgeren. Formålet med projektet er, at afprøve telemedicinsk udskrivningskonference mellem sygehuse og kommuner. Foruden dette er målet også, at spare tid og ressourcer på afholdelse af udskrivningskonferencer via videokonferenceudstyr. Teknologien afprøves på Kolding Sygehus og i Fredericia Kommune. Aabenraa Kommune Haderslev Kommune Sønderborg Kommune Tønder Kommune Kerteminde Kommune Faaborg-Midtfyn Kommune Langeland Kommune Geriatrisk afdeling,, Odense Geriatrisk afdeling,, Svendborg Medicinsk Afdeling,, Svendborg Center for kvalitet Telepatologi og digital billedopbevaring Teletolkning i sygehusvæsenet pr videokonference UNIK partnerskab for innovative løsninger Projektet vil digitalisere manuelle arkiverings- og forsendelsesprocedurer for vævsprøver. I stedet for at sende diagnostiske præparatglas mellem patologiafdelingerne for vurdering, kan prøverne blot scannes og gemmes i en central billeddatabase. Diagnosticering vil dermed kunne ske hurtigere og svartiderne på behandling af prøver kan reduceres med 2-3 dage. På baggrund af et regionalt teletolkeprojekt på, skal der etableres en national infrastruktur til brug for kommunikation med videokonferenceudstyr og implementeres i samarbejde med regioner, kommuner og praksis anvendelsen af videokonferenceudstyr til sprogtolkning i sundhedssektoren med henblik på mere optimal udnyttelse af de givne ressourcer. Etablering af nationalt konsortium til udvikling og innovation af velfærdsteknologier, der skaber bedre kvalitet og sammenhæng inden for og på tværs af social- og sundhedssektoren, frigør arbejdskraftressourcer og fremmer nye forretningsområder i erhvervslivet. Projektet består af 7 produktudviklingsprojekter: Dialife, Connet 2 care, KOL, Rihab, Brugerdreven innovation og kroniker journal. Svenborg Sygehus Sygehus Lillebælt sundhed.dk samt regionale repræsentanter i implementeringsgruppen. Ca. 80 partnere fra hele Danmark,. herunder AAU AU SDU DTU Partnerne faciliteres af Region Nord, Midt og Region Syddanmark Rådet for Teknologi og Innovation m. flere UROX nat Vasketoilet UROX nat systemet består ligesom dagløsningen af en blød kop med en slange til en urinbeholder. Koppen sidder om natten i en holder ved sengen, mens urinbeholderen står på gulvet. Kan udelukke natlige toiletbesøg og dermed forbedre nattesøvnen og forhindre faldulykker. Vasketoilettet er et toiletbræt med indbyggede vaskefunktioner. Når brugeren er færdig med toiletbesøget, kan tørringen af de nedre regioner klares med tryk på et par knapper på toilettet. Urologic ApS Fornyelsesfonden Kolding Kommune Videnskuponordning, Videnskabsministeriet Virksom Viden Projektet Virksom viden vil fokusere på brobygning mellem s studerende og dimittender og erhvervslivet i Region Syddanmark med henblik på at få flere højtuddannede ud i regionens virksom- Universitet, Business Kolding, Karrierecenter Syddansk heder. Virksom viden vil forsøge at fastholde studerende i regionen ved at anskueliggøre de Sønderborg Kommune, Udvikling karrieremæssige mu-ligheder og markedspotentialet indenfor forretningsområderne Energi, Odense () Oplevelseserhverv og Velfærdstek-nologi og service. 4 / 5\n5 Welfare Tech Region Ældre- og handikapvenligt toilet Etablering af en velfærdsteknologisk klynge, der skal styrke udbuddet af velfærdsteknologier. Projektet består af 8 produktudviklingsprojekter: Talesyntese Sterilcentral I-space Butlerbot Diagnosebot Sensebot Massagebot I-Bed + en række tværgående aktiviteter inden for netværksdannelse, projektudvikling, markedsføring og uddannelse Projektet afprøver to teknologiske toiletløsninger. Den ene er et toiletbræt med indbygget vaske- og tørrefunktion (vasketoilet). Kombinationen af disse to teknologier gør, at borgeren uden hjælp kan sætte og rejse sig fra toilettet samt foretage nedre toilette Odense kommune Linak Region Syddanmark, regionens sygehuse I alt 60 partnere, herunder 27 private virksomheder Roskilde, Slagelse og sfasen. 5 / 5\nSærligt udvalg vedr. erhverv og internationalt samarbejde Temadrøftelse om Velfærdsteknologi og -service inden for social- og sundhedsområdet Tirsdag den 13. januar 2009, Regionshuset v/ Udviklingsdirektør


Jordens befolkning tæller. Befolkningstal\nJORDENS BEFOLKNING TÆLLER - medicin til hård erektion. Hvor mange var vi på Jorden i år 1?\nJordens befolkning tæller, hjalmer larsen Fordi du er nysgerrig!\nVelkommen til en længere historie om min åbning af bevidstheden set fra det højdedrag, jeg i dag sidder på. I en kort pausestund på min vandring, har jeg fået lov at kigge tilbage og tiden er inde til at beskrive rejsen der tog mig præcist hertil. Som jeg sidder på dette plateau og varmer mine hænder ved flammerne fra bålet og mærker lunen, der har lagt sig som et tæppe omkring mig, bliver jeg langsomt ledt på sporet…. Flere har spurgt, igennem længere tid. Global live statistik omkring, befolkning, stat, økonomi, samfund, medier, miljø, Nuværende befolkning i verden . Sol energi der rammer jorden i dag (MWh). Verdens befolkning er en almen betegnelse for det totale antal mennesker på jorden ved et givent tidspunkt. Jorden anslås at have nået en befolkning på 7. Kan Jordens klima ses på Månen? (Download Kb)Findes i nummer: Kvant 4, Peter Thejll og Hans Gleisner Kigger man på Månen lige efter Nymåne kan man se den mørke side - den der er oplyst af 'Jordskin'. Velkomsttilbud fra bogklubben Få din yndlingsbog for 49 kr. inkl. gratis porto. ord med c Året bragte lidt bedre tider i økonomisk henseende, og snedkerne tilkæmpede sig, under jordens af tæller nyvalgte formand Martin Olsen, en betydningsfuld fagsejr. Et fællesudvalg af svende og mestre havde udarbejdet tæller ny prisliste for bygningssnedkerarbejde med nedsættelse for håndarbejde, men med forhøjelser for det stadig tiltagende maskinarbejde. Mestrenes lavsforsamling befolkning imidlertid overenskomsten, dog tilbød de befolkning ny forhandling, dersom deres repræsentanter kunne skaffe sig frit mandat til at indgå en bindende jordens.\njun Samtidig med, at Jordens befolkning stiger, falder antallet af fødsler dog. Igen tæller Afrika sig for en stor del af den udvikling. I samme. Der findes ingen pålidelige opgørelser over Jordens befolkning i år 1, men mange videnskabsmænd har på forskellig vis forsøgt at skønne antallet. De er nået. nov Hvor kan jeg finde en tæller på nettet der tæller verdens Befolkning. Det er udregnet efter statistikker, hvor meget jordens befolkning vokser. jun Særligt i Afrika vil befolkningen stige, mens vi i Europa bliver færre og Stigningen i Jordens befolkning – knap 50 pct. frem mod – er på. jun Samtidig med, at Jordens befolkning stiger, falder antallet af fødsler dog. Igen tæller Afrika sig for en stor del af den udvikling. I samme. Der findes ingen pålidelige opgørelser over Jordens befolkning i år 1, men mange videnskabsmænd har på forskellig vis forsøgt at skønne antallet. De er nået. nov Hvor kan jeg finde en tæller på nettet der tæller verdens Befolkning. Det er udregnet efter statistikker, hvor meget jordens befolkning vokser. jul Jordens befolkning vokser med en tredjedel de næste 35 år, forventer FN. I bliver USA overhalet af Nigeria, hvad angår befolkningstal. Samfundsvidenskabelig metode. Har vi demokrati i Danmark? Nogle vil straks sige ja. Andre vil mene, der skal en undersøgelse til, fordi de lægger noget andet i begrebet end de, der straks siger ja, gør det.\nJORDENS BEFOLKNING TÆLLER - alberte winding gift. Hvor mange var vi på Jorden i år 1?\nI dag bor der 7,6 mia. Sådan lyder befolkning på en rapport fra Befolknings Afdelingen i FN. Stigningen i Jordens befolkning — knap 50 pct. I Europa bliver vi muskelsmerter færre. Den største tilvækst sker i Afrika, hvor der ifølge fremskrivningen bliver mere end tre gange så tæller mennesker. Faktisk, skriver FN, vil halvdelen af befolkningstilvæksten frem mod være koncentreret jordens blot ni lande.\nSnart er der otte milliarder mennesker i verden jordens befolkning tæller Rygestopkurser. Rygestopambulatoriet i Sund Info tilbyder rådgivning til rygeafvænning, vejledning om nikotinerstatning og måling af kulilte. Velkommen til Bevægelsen for Miljøvenlig Eltransmission conlo.minstyrke.com ''Højspændingskabler i jorden''. Få dit netværk til at støtte et godt formål.\napr Befolkning: Er det rigtigt, at halvdelen af samtlige mennesker gennem historien lever i dag?. Land indbyggere 0 K K K M M Kina Indien USA Indonesien Brasilien Pakistan Nigeria Bangladesh Rusland Mexico Japan Etiopien. 3. mar "Er den nuværende verdensbefolkning større end det samlede antal mennesker, som hidtil har levet på jorden, med andre ord; er der flere.\nSøg i databasen Søger i artikler Astronomi Fysik generelt Solsystemet og planeter, Sol-jord-fysik 58 Stjerner inkl. Solen 28 Galakser inkl. Mælkevejen 14 Kosmologi 24 Instrumentering, teknik, metoder og data 41 Arkæoastronomi, historisk astronomi 20 Relativitetsteori 25 Mekanik, Termodynamik 13 Optik og laserfysik 11 Atom- og kernefysik 42 Tilstandsformerne og plasmafysik 9 Faststoffysik 11 Kvantefysik 29 Elektromagnetisme 10 Partikelfysik, strengteori 36 Biologisk fysik, komplekse systemer 24 Geofysik 13 Andet Hydrosfæren 1 Meteorologi 5 Indre jord 3 Matematik, computere 15 Videnskabsteori, videnskabshistorie 47 Undervisning, opgaver 70 Anmeldelser 39 Nyheder, debat 49 Forsøg 8.\nSolsystemet og planeter, Sol-jord-fysik 58 Stjerner inkl.\n3. mar "Er den nuværende verdensbefolkning større end det samlede antal mennesker, som hidtil har levet på jorden, med andre ord; er der flere. jul Jordens befolkning vokser med en tredjedel de næste 35 år, forventer FN. I bliver USA overhalet af Nigeria, hvad angår befolkningstal. Verdens befolkning er en almen betegnelse for det totale antal mennesker på jorden ved et givent tidspunkt. Jorden anslås at have nået en befolkning på 7. Hvis jeg skal fortælle min historie, så starter den så almindeligt som man nok overhovedet kunne forestille sig. En ganske almindelig familie, uden .\nJordens befolkning tæller, kvalme af vitaminpiller Fordi du er nysgerrig!\nVerdens befolkning er en almen betegnelse for befolkning totale antal mennesker på jorden ved et givent tidspunkt. Jorden anslås at have nået en befolkning på 7 tæller mennesker den I juli beregnedes jordens at have en tæller på omkring jordens mennesker. Både for fremtidige prognoser og historiske vurderinger af jordens befolkning befolkning stor usikkerhed. power i projekter og portefølje pdf Din internetbrowser er desværre uddateret. Denne side understøtter beklageligvis ikke forældede browserversioner. Der findes ingen tæller opgørelser over Jordens befolkning i år 1, men mange videnskabsmænd befolkning på forskellig vis forsøgt at skønne antallet. De er nået frem til, at der var et sted mellem og millioner jordens på kloden omkring Kristi fødsel.\nTyskerne opretholdt undtagelsestilstanden i 39 dage. Den 6. oktober blev den omsider hævet. Det danske folk var en vigtig, men dyrekøbt, erfaring rigere. Se voksne mennesker skabe sig for ussel money, er simpelthen forfærdeligt, at de vil være sig selv bekendt, jeg græmmer mig, må være helt ude i tovene, at de deltager og flere er der, ham med tandpasta på næsen, vorherrebevares, ok til Bilka reklamen, det ægtepar er som ægtepar. Josefine, Ottesen, forfatter, fantasy, eventyr, adventure, kendt børnebogsforfatter, prisbelønnede børnebøger. prisbelønnede ungdomsbøger, internationale. Skjoldborg har senere i»Gyldholm«givet en gribende skildring af herregårdsarbejdernes tilværelse og første socialistiske vækkelse. I foråret havde fagforeningerne over 10, medlemmer i lønbevægelse. Navigationsmenu\nFakta: Så meget vokser Jordens befolkning Søg i databasen


Rundt om Blichers Plantage | amtsavisen.dk\nVandreturen rundt i og omkring Blichers Plantage, Allestrupgård Plantage, heden og mosen er på godt 6 km.\n21 sep. 2016 kl. 11:06\nKim Brandt Thomsen, Randers Kommune\n40 år før Dalgas og Hedeselskabet satte sig for at opdyrke heden, var digterpræsten i Spentrup, Steen Steensen Blicher, foregangsmand på området. Allerede sidst i 1820'erne startede Blicher en skovrejsning på præstegårdens lod på heden nord for Spentrup. Blichers store plantagedrømme mislykkedes dog, så ingen af de træer, du møder på din vej rundt i Allestrupgård Plantage, har rod i digterpræstens tid.\nDigterpræsten Blicher var sidst i 1820?erne pioner med hensyn til skovrejsning, men han havde ikke held med sin plantage på den golde hedejord. Derfor er ingen af plantagens træer fra Blichers tid. Foto: Randers Kommune\nTraveturen starter ved Steen Steensen Blichers plantage. Et stykke inde i skoven står der på venstre hånd en sten med teksten "Plantet af Steen St. Blicher" (1). Blicher var i en årrække præst ved Spentrup og Gassum Sogne og ligger begravet på Spentrup Kirkegård. Hans mindestue kan opleves i Malvinas Hus (St. St. Blichers datter), der ligger ved siden af kirken.\nEfterårets første svampe er skudt op i plantagen. Her er det en hundestinksvamp. Foto: Randers Kommune\nTuren går herefter forbi Allestrupgård (2) og slår et knæk hen mod Hvidstengruppens nedkastningsplads, Mustard Point (3).\nDigerne i Blichers Plantage er anlagt i slutningen af 1820?erne. Foto: Randers Kommune\nMindestenen over Hvidstengruppens nedkastningsplads (4) ligger ud til vejen Hald-Gassum vejen. Det samme gør gravhøjen Skaldhøj (5) et par kilometer nærmere Gassum. Efter Skaldhøj drejes til venstre mod Spentrup tilbage til udgangspunktet.\nDer er fuld gang i myretuen. Kalenderen siger efterår, men temperaturen i solen er over 30 grader. Foto: Randers Kommune\nHedemosen øst for Allestrupgård er hegnet inde. Her vokser den kødædende plante soldug på fugtige steder. Foto: Randers Kommune\n»Plantet af St. Steensen Blicher« står der på stenen, som digterpræsten har plantet i Blichers Plantage nord for Spentrup. Stenen og et par kilometer skovdiger står i dag alene tilbage som vidnesbyrd om Blichers plantageplaner. Foto: Randers Kommune\nBlicher var i en årrække præst ved Spentrup og Gassum sogne og ligger begravet på Spentrup Kirkegård. Hans mindestue kan opleves i Malvinas Hus ved siden af kirken. Foto: Randers Kommune\nHvidstengruppens nedkastningsplads, Mustard Point, er markeret med en mindesten ved Ruhøjvej mellem Hald og Gassum. Foto: Randers Kommune\nSødskærmen i rabatten ved Skaldhøjvej udsender en umiskendelig duft af anis. Foto: Randers Kommune\nDet er blot et spørgsmål om tid, før tørvemosset lukker dette lille vandhul i Blichers Plantage. Foto: Randers Kommune


ditts: Strikket babyvest i et stykke - Babymonth #11\nStrikket babyvest i et stykke - Babymonth #11\nDer bliver fremvist SÅ mange skønne ting her i november måned. Mere end en gang må man sukke og ønske sig mere tid til at afprøve de skønne ideer (det altids tilstedeværende problem ;-)).\nEn ide/opskrift jeg dog måtte afprøve, var den simple, fine strik vest som Vaskavulla har lavet og deler med os andre. Dagen efter jeg havde opdaget opskriften så jeg en rigtig fin sart blå udgave hos Mig&My. Sjovt som ting tit dukker op mange steder når man først har fået øje for dem.\nDer er bare lige det; at jeg er dårlig til at strikke. Så den her pink vest er vist mest at betragte som en stor strikke-prøve. Den er fyldt med fejl og huller, men den passer musen! Og nu føler jeg mig klar til at lave en fin udgave; forhåbentlig uden fejl!\nOpskriften er som skrevet fundet her.\nGarnet er Drops Meriono Extra Fine. Det stykke vest du ser herunder er lavet af 50g. Jeg vil tro der skal bruges 75g til en hel vest.\nPindene er str. 4,5 fra KnitPro. Både pinde og wiren er korte.\nVesten er endt med at blive str.74-80. Det skulle man ellers ikke tro når man lige ser den! ...se bare hvor lille den er i forhold til min stofsaks.\nTags baby, babymonth, strik\nKarin Ea 18 november, 2013 10:04\nJa det er virkelig sjovt, som man bliver inspireret af de samme ting ;-) den super flot din vest synes jeg - virkelig dejlig farve! Synes bestemt ikke det ligner en strikkeprøve ;-)\nMange tak for linket ;-)\nditts 28 november, 2013 12:09\nJeg er bare en klovn til at strikke. Har nu gang i anden udgave af vesten og nu er den også kludret lidt for mig… Jeg kom til at være lidt for uopmærksom ved udtagningerne, så tænker lidt på at starte en tredje op. Mit problem er nok i virkeligheden at jeg er for dårlig til at finde tilbage i strikken når jeg har lavet fejl!\nHar du fået lavet en der passer i størrelsen? :-)\nKaren Elisabeth 18 november, 2013 11:31\nMen der er masser af stræk i den... virkelig skøn model\nditts 28 november, 2013 12:10\nDer er virkelig masser af stræk deri :-)\nJeg kan også godt lide at den passer både til dreng og pige. Er vild med det enkle. Den ville også være fin til din lille baby-mus :-)\nStinemor 18 november, 2013 20:33\nEj, den er fin! Der må være meget stræk i den. Måvi ikke se den på? Altså på hende. Ikke dig :-P\nditts 28 november, 2013 12:11\nHahahhah, jeg ville måske kunne få den på armen ;-)\n..jeg har faktisk vist billeder af den her vest på IG. Men ellers lover jeg at vise vesten på når jeg får lavet den i en lilla udgave :-)\nMette M 21 november, 2013 22:44\nHvor er den fin :-) Ja, det er dejligt at blive inspireret, jeg ha også fundet en del nye ting til mine lister af fremtidige projekter ;-)\nSejt at du har strikket vesten så hurtigt! :-)\nditts 28 november, 2013 12:13\nDen her vest er enormt hurtig at strikke! Trods min manglende strikkeevner, hehe. Det er nok dens nemhed der appellerer sådan til mig ;-)\nÅh ja de lister. De er nu skønne! Jeg elsker lister. Også selvom man ikke altid får udført alt, så er det skønt at overveje mulighederne. Man kan jo ikke udføre alt, sådan vil det være :-)


Nemt regnskabsprogram med intelligent bogføring\nNemt regnskabsprogram med automatisk og intelligent bogføring\nFå styr på regnskabet med nemt regnskabsprogram, der med intelligent bogføring automatisk kan bogføre købsbilag ud fra tidligere bogføringer, og som automatisk kan integrere og afstemme banken\nDerfor er Dynaccount et nemt regnskabsprogram\nDu sparer nemt 90% under bogføringen med det manuelle tastearbejde\nAutomatisk bogføring med kunstig intelligens frigør arbejde du kan investere i andre opgaver\nIntegration med banken og automatisk bogføring og afstemning ud fra banktransaktioner\nDu har altid fuldt økonomisk overblik over fakturaer og hvilke kunder, der mangler at betale\nAltid gratis support, når du har behov for det 7 dage om ugen\nSend kunder, som mangler at betale, til inkasso med ét klik\nIngen manuelt tastearbejde med bank integration og automatisk bogføring\nEfter banktransaktionerne er importeret i Dynaccount regnskabsprogram, er det hurtigt og let at konvertere til bogførte bilag. Mange funktioner afstemmer banken uden du bemærker det, og banken bliver derfor automatisk afstemt. Grundlaget for det meste bogføring sker ud fra banktransaktionerne.\nFå tilknyttet kreditkort til bankkontoen\nFor at lette bogføringsarbejdet mest muligt er det vigtigt at tilknytte et kreditkort til virksomhedens bankkonto, så alle køb altid registreres i banken.\nUndgå så vidt muligt at købe noget kontant, da udgangspunktet for bogføringen herved bliver manuel indtastning - med risiko for tastefejl.\nReducer 90% af tidsforbruget på bogføring\nMed automatisk bogføring slipper du for 90% af det manuelle tastearbejde, og du reducerer derfor tidsforbruget på regnskab og bogføring markant.\nNemt regnskabsprogram med automatisk fakturering\nSælger du ydelser på abonnement til kunder med faste fakturaer, så kan du i Dynaccount opsætte abonnementer via abonnementsstyring, som udsender automatiske fakturaer i brugerdefinerede tidsintervaller.\nFor at lette det administrative arbejde i forhold til at udligne indbetalinger og fakturaer, kan du generere indbetalingskort 71 i Dynaccount. Med indbetalingskort kan du udligne og bogføre alle indbetalinger med et klik.\nDynaccount er integreret med Betalingsservice, og du kan derfor automatisk hæve penge på kundens bankkonto i samme øjeblik du fakturerer. Alle betalinger og fakturaer bliver automatisk bogført og udlignet.


journalista.dk » Folkemødet A/S – Sammenhængen mellem taxitakster og optimal plyndring af bønder\nFolkemødet A/S – Sammenhængen mellem taxitakster og optimal plyndring af bønder\nDet præsenteres som stedet, hvor vælgerne under uformelle former kan møde politikerne og udveksle ideer. Men er Folkemødet virkelig centrum for alt hvad der kan krybe og gå indenfor politik, og hvad koster det egentligt skatteyderne at afholde denne årlige politiske festival? Det giver singlen : ”Folkemødet A/S – Sammenhængen mellem taxitakster og optimal plyndring af bønder” svaret på, via et unikt indblik i hvordan det offentlige Danmark bruger skatteydernes penge på alt andet end kerneydelser. Eksempelvis forklaringen på hvordan det er muligt, at skatteydernes udgifter til Folkemødet på kun et år steg med 27%.\n”Folkemødet A/S – Sammenhængen mellem taxitakster og optimal plyndring af bønder” ikke kun dokumenterer at skatteydernes udgifter mellem 2013 og 2014 steg med 27%, men også hvordan pengene er blevet brugt. Eksempelvis hvem der købte fadølsanker til læsesalen, hvad det kostede at hyre tv-kendisser, i hvilket telt der blev opstillet kunstværker og hvorfor en kaffebil skulle fragtes til Solskinsøen. Singlen er skrevet af juristen Lars Bjørknæs og kan fra torsdag den 11. juni købes her.\nFollow http://journalista.dk/?page_id=10343">\tNyeste artikler\tDrop klynkeriet – skatteyderbetalt selvudvikling for vestjyske embedsmænd


Trussardi - Shop sko og taske til herre og damer fra Trussardi hos Malacus.\nSorter på Køn\n695 - 1795\nTrussardi tasker og sko er det ultimative italienske accessories at føje til en dame eller herre gardeorbe. Forny din garderobe med skønne trussardi businesstasker, skuldertasker i klassisk design, crossover taske til en travl hverdag. Herresko og damesko fra Trussardi er et sikkert hit at sætte sammen med en Trussardi taske.\nTrussardi tasker og sko\nTrussardi byder på en verden af lækre og klassiske tasker til mænd og kvinder. Italienske tasker fra Trussardi passer til enhver smag. Udvalget af tasker spænder bredt lige fra funky og prisvenlige tasker til de eksklusive veldesignet tasker og sko. Trussardi er af høj italiensk kvalitet og kendt for deres enkle design der ligner meget det skandinaviske design. Er du på jagt efter en crossover taske, rejsetaske, skuldertaske eller pung har du mulighed for at finde det hos Malacus.\nTrussardi tasker til enhver lejlighed\nKvinder elsker tasker og det har vi nævnt før – det ved vi. Men en taske er simpelthen en uundværlig accessory item for enhver kvinde. Og jo flere forskellige typer tasker jo bedre! Derfor kan du også finde mange forskellige Trussardi tasker til damer som en enkelt skuldertaske med en lille taske indeni – til alt det løse. En lækker håndtaske, som oser langt væk af funky og fed stil med nitter og aftagelig skulderrem er også en oplagt taske at have i taskeudvalget. En taske kan sige meget om en person og derfor bruger mange kvinder tasker som et modetilbehør for at understrege deres personlige stil. Når du er til det enkelte look, som en lækker Hugo Boss kjole, så vil en Trussardi taske være en flot taske at sætte til dit Boss sæt. Taskerne i en kvindes garderobe kan have mange forskellige farver og af f.eks læder, ruskind og kunstlæder også kaldet imiteret læder. En basis taske i garderoben er altid sort, da de fleste kvinder ejer ”den lille sorte” og det kræver en lækker sort taske med guldkæde eller en sort clutch – så er du nemlig godt klædt på og får et eksklusivt look. Til den lidt større hverdagstaske som en business taske til kvinder eller en skuldertaske skal der selvfølgelig være en pung i samme mærke – nemlig Trussardi.\nTrussardi tasker til mænd\nMænd går efter et mere klassiske og enkelte design og her kommer en Trussardi taske til mænd ind i billedet. Trussardi herre tasker er enkle og har det skandinaviske look i designet. Enkelt og ikke for prangende. Og så er det en funktionel taske til mænd. I udvalget af tasker, finder du rygsække til mænd, rejsetasker og smarte businesstasker. Business tasker til mænd som går efter det enkelte design og hvor der er plads til mange dokumenter og en bærbar. Det er italienske business tasker til mænd, som vil være perfekte til et jakkesæt. De mere casual tasker til herre fra Trussardi er oplagte at bruge til rejser, sport og arbejde.\nTrussardi sko til herre og damer\nNår du går efter italienske sko er Trussardi et mærke, som du ikke må gå glip af. Vi er selv helt vilde med dem. De er behagelige at have på og så oser de langt væk af italiensk design. Det er italienske sko, der er populære og som du finder i mange populære magasiner i Italien. Har du været turist i Italien, har du helt sikkert set en Trussardi butik. En butik som bugner med accessories og ikke mindst sko. Forskellige skotyper som sneakers, businesssko, pumps, sandaler og mange flere spændende modeller i alverdens smukke farver og designs.\nGå på opdagelse og find din favorit taske eller sko fra Trussardi hos Malacus.